Bettina skulle lige ses an før hun fik lov til at overtage skotøjsbutikken | Ugeavisen Vejle | Ugeavisen.dk
Du er her: Forside - Ugeavisen Vejle - Bettina skulle lige ses an før hun fik lov til at overtage skotøjsbutikken
Det er fire år siden, Bettina Ebbesen overtog Skokælderen by City Sko. Hun skulle lige ses an af familien. Foto: Flemming Larsen
Skokælderen by City Sko i Vedelsgade 61 er kendt for den personlige service. Bettina Ebbesen, indehaveren af City Sko, lovede familien at passe godt på butikken.
Vejle: Det er ikke tilfældigt, at Bettina Ebbesen, indehaver af City Sko i Vejle, i sine annoncer og på de sociale medier skriver Skokælderen by City Sko.
I godt 50 år hed skotøjsbutikken i nummer 61 nemlig Skokælderen; dygtigt drevet af den samme familie i to generationer, og derfor skulle Bettina Ebbesen da også lige ses an, inden hun for nu fire år siden fik lov til at overtage butikken.
- Jeg har stået bag disken i otte år nu. Og kunne ikke forestille mig noget andet arbejdsliv; det at skulle undvære mine mange dejlige, trofaste kunder, siger Bettina Ebbesen, der i forbindelse med overtagelsen for fire år siden lovede familien at passe godt på, nå ja, Skokælderen.
Og drive den i samme ånd som familien.
- Det var at blive sangerinde. Det at arbejde i butik tiltalte mig dog også, fordi jeg godt kan lide at have med mennesker at gøre; det at rådgive andre, og det var ikke tilfældigt at det blev sko. Det er jo noget, vi alle har brug for.
- Jeg lytter meget til dansk musik. Så jeg bliver nødt til at nævne nogle af vore mange dejlige kunstnere som for eksempel Lis Sørensen og Søs Fenger, men jeg lytter også til kunstnere som Whitney Houston og Celine Dion, så min musiksmag er meget alsidig.
- Min positive tilgang til tilværelsen. Jeg får tit at vide, at mit gode humør er smittende. Det, at man smiler til folk og giver noget af sig selv, kommer gerne mange gange tilbage.
- At jeg har en sangerinde gemt i maven. Jeg optræder gerne til vores familiefester med en sang. Det at synge, er jeg rigtig glad for.
- Jeg er glad for at bo i Danmark. Tænk at bo i et land, hvor man får lov til at opleve fire årstider; jeg kunne ikke forstille mig at bo noget andet sted. Når familien og jeg er på ferie i for eksempel Spanien, Grækenland eller Egypten, er det for at slappe af og nyde vejret. Sommeren herhjemme i år, har vi alle dog sat stor pris på.
- At turde være den man er, og være stolt af det. Det er der mange, der kunne tage ved lære af. Forfølg dine drømme, og du vil i mange tilfælde opdage, at tingene sker.
- Jeg ville renovere min skotøjsbutik, huset og tage ud at rejse. Og så tror jeg også, at jeg ville forkæle mine børn.